སྙན་ངག་པ་སྐད་གྲགས་ཅན་གོ་ཕིན་ནི་ལོ་རབས་པའི་ལོ་མགོར་བོད་ལྗོངས་སུ་སྐྱོད་པའི་ཀྲུང་གོ་མི་དམངས་བཅིངས་འགྲོལ་དམག་མིའི་ཁྲོད་ཀྱི་རྣམ་དཔྱོད་ཀྱི་རིག་པ་གསལ་བའི་ན་གཞོན་སྙན་ངག་པ་ཞིག་ཡིན།ལོར་བོད་སྐྱོད་དམག་དང་འགྲོགས་ཏེ་བོད་ཁུལ་དུ་འཚོ་བ་ཉམས་ལེན་བྱས།སྔ་ཕྱིར་བོད་ཁུལ་གྱི་ལྷ་རྩེ་རྫོང་དུ་འཚོ་བ་དང་ལས་ཀ་བྱེད་མྱོང་བ་སྟེ།ཁོང་ཉིད་བོད་རིགས་སྤུན་ཟླ་དང་བོད་ཁུལ་མཐོང་བ་ཉིད་ནས་ཐུགས་འཕྲེང་བ་དང་།ཁམས་དབུས་གཞུང་ལམ་གྱི་ཨར་ལས་དང་འདམ་གཞུང་གི་གནམ་གྲུ་ས་ཚིགས་ཀྱི་ཨར་ལས་སོགས་ཀྱི་ལས་གྲྭ་ཆེན་པོའི་འཛུགས་སྐྲུན་ལ་ཞུགས་པ་དང་།ཁོང་གིས་བོད་ལྗོངས་ནས་རི་བོ་ཇོ་མོ་གླང་མ་དང་ལྷ་སའི་སྐྱ་རེངས་དང་།ཁ་བ་བུ་ཡུག་བཅས་སྙན་རྩོམ་གྱི་དེབ་གསུམ་བརྩམས་ཤིང་པར་སྐྲུན་བྱས།སྙན་རྩོམ་དེ་དག་ལས་ལོ་རབས་པའི་ནང་མི་དམངས་བཅིངས་འགྲོལ་དམག་དཔུང་གིས་བོད་ལྗོངས་གསར་པ་འཛུགས་སྐྲུན་གྱི་ཁྲོད་བྱུང་བའི་བསྟོད་འོས་ཤིང་ངུ་ཡང་སྤྲོ་བའི་དཔའ་བོའི་མཛད་རྗེས་དང་ལོ་རྒྱུས་གནས་ཚུལ་མཚོན་པ་མ་ཟད།བོད་ཡུལ་གྱི་འཚོ་བ་གསར་པ་བྲིས་ཡོད་དེ།དཔེར་ན།ལྷ་སའི་སྐྱ་རེངས་དང་ལྷ་སའི་ཁྲོམ་རའི་དཔྱིད་དཔལ་ཞེས་པ་སོགས་ལས་གྲོང་ཁྱེར་ལྷ་སའི་འཚོ་བའི་རྣམ་པ་གསར་བ་བྲིས་པ་དང་།དེ་ཡང་སྔོན་གྱི་ཞིང་བྲན་ཚོའི་དཀའ་ངལ་དང་སྡུག་བསྔལ་གྱི་ལས་དབང་དང་།བཅིངས་འགྲོལ་ཐོབ་རྗེས་ཀྱི་བདེ་སྐྱིད་ཀྱི་འཚོ་བ་བྲིས་ཡོད་དེ།དཔེར་ན།དོན་བརྗོད་སྙན་རྩོམ་ཕྱོགས་བསྒྲིགས་ཁ་བ་བུ་ཡུག་དང་ལི་ཤིའི་མེ་ཏོག་ཅེས་པའི་ནང་གི་ལི་ཤིའི་མེ་ཏོག་ཏུ་ས་གནས་དེ་གའི་དམངས་ཁྲོད་ཀྱི་ངག་རྒྱུན་ལ་རྒྱལ་མོ་རྔུལ་ཆུའི་ནུབ་འགྲམ་གྱི་གཞོན་ནུ་བཟང་བོ་དང་ཤར་འགྲམ་གྱི་བུ་མོ་དཔལ་སྒྲོལ་གཉིས་མཛའ་གྲོགས་སུ་གྱུར་པ་དང་།འོན་ཏེ།ལང་ལོང་དུ་འཁོར་ཞིང་འཕྱུར་པའི་གཙང་པོའི་རྦ་རླབས་དྲག་པོ་ཁོ་གཉིས་ངོ་ཐུག་པའི་ལམ་གྱི་གེགས་སུ་གྱུར་ཀྱང་།ཐེ་ཚོམ་དང་ཞུམ་པ་མེད་པར་རང་གི་གྲོགས་ཀྱི་མདུན་དུ་སྐྱོད་པས་མཐར་སྙིང་རྗེ་མེད་པའི་རྦ་རླབས་ཀྱི་དཀྱིལ་འཁོར་དྲག་པོས་ཁོ་གཉིས་ཀྱི་ཚེ་སྲོག་བཅོམས་པ་དང་།རྣམ་ཤེས་གཉིས་ཀ་ལི་ཤིའི་མེ་ཏོག་ཏུ་སྤྲུལ་ནས་རྒྱལ་མོ་རྔུལ་ཆུའི་འགྲམ་གཉིས་ཀྱི་གཡང་ངོས་ན་བཞད་པར་གྲགས་པའི་སྡུག་བསྔལ་གྱི་ལོ་རྒྱུས་དེ།དེ་རིང་མི་དམངས་བཅིངས་འགྲོལ་དམག་གིས་རྒྱལ་མོ་རྔུལ་ཆུར་ཟམ་པ་བཏེགས་ཏེ་གཡང་གཟར་བྲག་འཕྲང་བཙན་པོར་བདེ་བའི་བགྲོད་ལམ་བསྐྲུན་ཏེ།གཙང་བོའི་འགྲམ་གཉིས་ཀྱི་ན་གཞོན་ཕོ་མོ་ཚོར་བརྩེ་གྲོགས་སྒྲིག་པར་བདེ་བླག་གི་ཟམ་པ་བཏེགས་པ།སྙན་ངག་པས་དམངས་ཁྲོད་ཀྱི་གཏམ་རྒྱུད་དེ་ལ་བརྟེན་ནས་རྒྱལ་མོ་རྔུལ་ཆུའི་འགྲམ་གཉིས་ཀྱི་བྲག་འགག་བཙན་པའི་ལམ་འཕྲང་དང་བླ་འདར་པའི་གཡང་གཟར།ལང་ལོང་དུ་འཕྱོ་བའི་རྦ་རླབས་ཀྱི་དཀྱིལ་འཁོར་ཆེན་པོ་དང་།དེའི་སྟེང་དུ་བཙུགས་པའི་གནམ་བདེར་སྐྱོད་པའི་ཟམ་པ་བཟོས་པའི་དངོས་ཡོད་གནས་ཚུལ་བྲིས་ནས་འཇིག་རྟེན་གསར་རྙིང་གི་ཁྱད་པར་བསྟན་པའི་ངང་འཇིག་རྟེན་རྙིང་པའི་སྐྱོ་སྣང་དང་ཡ་ང་བའི་སྡུག་བསྔལ་གྱི་གཏམ་རྒྱུད་དང་ད་ལྟའི་མཛེས་སྡུག་བདེ་སྐྱིད་ལྡན་པའི་འཚོ་བ་གཉིས་ཞིབ་བསྡུར་གྱི་སྒོ་ནས་མཚོན་པ་དང་།བརྗོད་བྱའི་ནང་དོན་ཟབ་ཅིང་ཕུན་སུམ་ཚོགས་པ་དང་།ཡིད་ཀྱི་འཆར་སྒོ་འོས་ཤིང་མཚར་བ་བཅས་ཀྱིས་ཀློག་པ་པོའི་ཡིད་དབང་འཕྲོག་ཅིང་སྤྲོ་བ་འཕེལ་བར་བྱེད།ཁ་བ་བུ་ཡུག་ཅེས་པར་དོན་བརྗོད་ཀྱི་ཚུལ་དུ།སེམས་པ་གནག་ཅིང་གཡོ་ཁྲམ་ཆེ་བའི་བྲན་གཡོག་བདག་པོའི་བཀའ་མངག་ལྟར་ན་གཞོན་གཡོག་མོ་དབྱངས་སྐྱིད་གཅིག་པུ་ལམ་ཐག་ཧ་ཅང་རིང་བའི་གངས་སྲིད་ལྷ་བྱ་བར་མཆོག་གི་ལུག་ཁྱུ་འཚོལ་དུ་བཏང་བར།ཁ་བ་བུ་ཡུག་འཚུབ་པའི་གངས་རི་དང་འཁྱགས་ཐང་ཆེན་པོར་ལུག་ཁྱུ་འཚོལ་དུ་ཕྱིན་པའི་ལམ་བར་དུ་རང་གི་མཛའ་གྲོགས་སྐྱོང་མཁར་དྲན་པའི་འཕྲུལ་སྣང་གི་འཇིག་རྟེན་ནས་ཕྱིར་ལོག་མ་ཐུབ་པར་ན་གཞོན་གསར་མོའི་ཚེ་སྲོག་འདས་པའི་ཧ་ཅང་ཡིད་སྐྱོ་བའི་སྡུག་བསྔལ་གྱི་ལོ་རྒྱུས་ཤིག་བསྟན།གཏམ་རྒྱུད་ཀྱི་བྱུང་རིམ་ཁ་གསལ་ཞིང་གོ་སླ་བ་དང་།མི་སྣའི་རང་བཞིན་བབ་ཆགས་ཤིང་གཞུང་དྲང་བ་དང་།དགེ་སེམས་ལྡན་ཞིང་གཅེས་སུ་རུང་བར་སྣང་ཡང་།ཁོ་མོའི་ལས་སྐལ་ཡང་དེ་འདྲའི་སྐྱོ་སྣང་ཅན་དང་ཡ་ང་བ་ཞིག་ཡིན།སྙན་རྩོམ་གྱི་ཚིག་སྦྱོར་ཟོལ་མེད་བབ་ཆགས་ཤིང་དཔེར་བརྗོད་གསོན་ཉམས་ལྡན་ཞིང་མཚོན་དོན་ཟབ་པ།ལས་སྐལ་ངན་པའི་བོད་རིགས་ན་གཞོན་ཕོ་མོའི་སྡུག་བསྔལ་ལ་སྙིང་རྗེ་དང་ཡིད་སྐྱོ་ཞིང་ཕངས་སེམས་སྐྱེ་བ།སྤྱི་ཚོགས་རྙིང་བར་མི་གཤིས་ཀྱི་དགེ་སྡུག་གི་འབྲེལ་བ་དེ་སྙོམ་ཐབས་མེད་པའི་འགལ་ཟླར་ལངས་པའི་གནས་ཚུལ་མཚོན་པ་དང་།སྙན་ངག་པས་སྐྱོ་སྣང་རང་བཞིན་གྱི་གཏམ་རྒྱུད་ལ་བརྟེན་ནས་བོད་ཀྱི་ན་གཞོན་ཕོ་མོའི་མི་གཤིས་ཀྱི་དགེ་ཞིང་མཛེས་པའི་རང་བཞིན་ལ་མངོན་སུམ་འཛེམས་མེད་ཀྱིས་རྡོག་བརྫིས་རྒྱག་པའི་སྤྱི་ཚོགས་རྙིང་བའི་ལོག་སྤྱོད་ཀྱི་ཞིང་བྲན་བདག་པོའི་གྲལ་རིམ་གྱི་ནག་ཉེས་ལ་ཁོང་ཁྲོ་ཚད་མེད་ལངས་ཏེ་མཚང་འབྱིན་དགག་རྒྱག་མཛད་ཡོད།